คือมีเพศสัมพัธ์กันแต่ฝ่ายชายมีการเอาอวัยวะเพศมาถู(บริเวณหัวมีนำ้หล่อลื่น) ก่อนที่จะใส่ถุงยาง (หลั่งนอกด้วย) แต่หลังจากนั้นฝ่ายชายได้ไปล้างมือ แล้วมาใช้นิ้วสอดใส่ให้ แต่มีเลือดออก จึงหยุด หลังจากนั้น 1 วัน รู้สึกมีอาการปวดท้องน้อย กรดไหลย้อน ท้องอืด ท้องผูก ปวดเมื่อยตามตัว ตัวร้อนแต่ไม่ได้เป็นไข้ อาการแบบนี้เข้าข่ายการตั้งครรภ์หรือเปล่า หรือเพราะเครียดเกินไป
สวัสดีค่ะ ในรอบแรกนั้น การนำอวัยวะเพศชายมาถูบริเวณอวัยวะเพศหญิง หากไม่ได้มีการหลั่งน้ำอสุจิออกมา มีเพียงแค่น้ำหล่อลื่นออกมา โอกาสในการตั้งครรภ์ก็จะไม่มีสำหรับครั้งที่ 2 นั้น หากมีการสอดใส่อวัยวะเพศชายเข้าสู่ช่องคลอด แต่ใส่ถุงยางอนามัย โอกาสที่จะตั้งครรภ์มีได้ประมาณ 2%-18% แต่หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงการที่จะทราบว่าจะมีการตั้งครรภ์หรือไม่นั้น ต้องรอให้ประจำเดือนขาดไปเสียก่อน แล้วจึงจะตรวจหาการตั้งครรภ์จากปัสสาวะค่ะ ส่วนอาการต่างๆของการตั้งครรภ์นั้น เช่นอาการแพ้ท้องและอื่นๆ จะปรากฏหลังอาการขาดประจำเดือนไปแล้วประมาณ 2 สัปดาห์ ดังนั้น หากอาการปรากฏเพียงไม่กี่วันหลังจากที่มีเพศสัมพันธ์ และยังไม่มีอาการขาดประจำเดือน จึงไม่ใช่อาการของการตั้งครรภ์ค่ะในเบื้องต้น เพื่อบรรเทาอาการต่างๆ ที่เป็นอยู่ ควรพยายามรักษาอาการท้องผูกให้หายก่อน โดยอาจใช้ยาระบายช่วย และในช่วงนี้ ก็ควรเลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ ไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ รวมถึงห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ แก้ปวดประจำเดือน เป็นต้น หากอาการไม่ดีขึ้น ก็ควรไปพบแพทย์เพื่อรักษาค่ะ